สวัสดีคะคุณพอดีเมนหนูไม่มา1เดือนแล้วแต่ก่อนหนูกินยาคุม28เม็ดละเฃิกกินไปเพราะไม่ได้มีอะไรกับแฟนแล้วก็เปลี่ยนมากินยาคุมฉุกเฉินแทนตลอดเวลาที่มีอะไรกันเสร้จเมนรอบละสุดมาวันที่30พย.ถึงวันที่4ธค.คะละเมนก็ไม่มาแต่ตรวจแล้วขึ้นแค่1ขีดไม่มีอะไรอะไรเลยคะอยากรู้ว่าเป็นเพราะอะไรที่เมนไม่มาหรือเพราะเกี่ยวกับยาหรือเปล่าคะ
สวัสดีค่ะ ยาคุมฉุกเฉินนั้น มีปริมาณฮอร์โมนที่สูง ซึ่งจะมีผลต่อการทำงานของรังไข่ได้ ดังนั้น การที่ประจำเดือนไม่มา หากได้ตรวจหาการตั้งครรภ์แล้วไม่พบ ก็จะเกิดจากผลของยาคุมฉุกเฉินได้ หรืออาจเกิดจากสาเหตุอื่นๆ ร่วม เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้นหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ